**Польскі інстытут у Мінску** (польск.: Instytut Polski w Mińsku) — польская культурная ўстанова з дыпламатычным статусам, якая дзейнічае пры Міністэрстве замежных спраў Рэспублікі Польшча. Адзін з 25 Польскіх інстытутаў па ўсім свеце. Рашэнне пра адкрыццё Польскага інстытута ў Мінску была прынята Міністэрствам замежных спраў Рэспублікі Польшча ў лютым 1994 года.

Сфера дзейнасці
---------------

«Нацыянальнае чытанне» ў Мінску (2017 г.). Чытаюць актрыса Купалаўскага тэатра Крысціна Дробыш і Матэвуш Адамскі, дырэктар Польскага Інстытута ў Мінску (2016—2018 гг.)
Пры інстытуце дзейнічаюць двухгадовыя курсы польскай мовы і культуры. Заняткі праводзяць выкладчыкі і прафесары беларускіх універсітэтаў, а таксама лектары з Польшчы. Моўныя курсы інстытут таксама праводзіць у сваіх філіялах у Маладзечне, Віцебску і Магілёве. Па сканчэнні курса выдаецца пасведчанне аб заканчэнні курсаў. У адпаведнасці з Агульнаеўрапейскай кампетэнцыяй валодання замежнай мовай (Common European Framework of Reference, CEFR) узровень выкладання мовы інстытутам адпавядае узроўню A2; для славянамоўных краін, якой з’яўляецца і Беларусь, — узроўню B1.

Пры інстытуце працуе бібліятэка, у якой прадстаўлена літаратура на польскай мове і перыядычныя выданні Польшчы. Працуе відыётэка фільмаў на польскай мове .

Установа займаецца папулярызацыяй дасягненняў польскай культуры, гісторыі і навукі, прэзентацыяй і аховай польскай спадчыны, наладжваннем і развіццём кантактаў, абменам вопытам і падтрымкай дыялогу паміж Польшчай і Беларуссю.

Інстытут штогод рэалізуе звыш за 100 разнастайных праектаў з удзелам творцаў, навукоўцаў і экспертаў з Польшчы і Беларусі. Толькі за першыя 20 год сваёй працы Польскі інстытут у Мінску правёў больш за 2000 мерапрыемстваў ва ўсіх кутках краіны, сярод якіх: навукова-гістарычныя семінары і канферэнцыі; гістарычныя, мастацкія і фота-выставы; канцэрты класічнай, сучаснай, джазавай, фальклорнай і актуальнай музыкі; спектаклі польскіх тэатраў; паказы шэдэўраў польскага кінамастацтва; выданне перакладзеных на беларускую мову твораў польскай навуковай і мастацкай літаратуры.

З 2017 года Інстытут польскі ў Мінску арганізуе польска-беларускія чытанні, якія праводзяцца ў рамках праекта «Нацыянальнае чытанне» — польскай грамадскай акцыі па папулярызацыі ведаў польскай літаратуры. Акцыя арганізавана ў 2012 годзе Прэзідэнтам Польшчы Браніславам Камароўскім.

Дырэктары
---------

Цэзары Карпіньскі, дырэктар інстытуту з 2018 г.
* Марэк Галкоўскі (1994—1996)
* Томаш Негодзіш (1997—2000)
* Цэзары Карпіньскі (2000—2006)
* Пётр Казакевіч (2006—2013)
* Уршуля Дарашэўска (2013—2015)
* Матэвуш Адамскі (2016—2018)
* Цэзары Карпіньскі (з 11 кастрычніка 2018)

Спасылкі
--------

* Лагатып Вікісховішча На Вікісховішчы ёсць медыяфайлы па тэме Польскі інстытут у Мінску

Зноскі
------

1. 1 2  Польскі Інстытут у Мінску **(нявызн.)**.  Міністэрства замежных спраў Рэспублікі Польшча. Праверана 11 чэрвеня 2019.
2. 1 2 3  Сярод лепшых выпускнікоў Польскага Інстытута – адзін з аўтараў «Новага Часа» **(нявызн.)**.  Новы Час (8 чэрвеня 2019). Архівавана з першакрыніцы 9 чэрвеня 2019. Праверана 9 чэрвеня 2019.
3. ↑  *Гурневіч Д.*. Польшча замяняе ў Менску яшчэ аднаго важнага дыплямата **(нявызн.)**.  Радыё Свабода (25 лютага 2018). Праверана 11 чэрвеня 2019.
4. 1 2 3  *Міхальчук Л.*. По случаю юбилея (руск.).  Белорусы и рынок (21 красавіка 2014). Праверана 10 чэрвеня 2019.
5. ↑  *Тимощенко А.*. 6 мест, где можно бесплатно выучить иностранный язык в Минске (руск.)(недаступная спасылка).  TUT.BY (27 сакавіка 2016). Архівавана з першакрыніцы 9 студзеня 2018. Праверана 11 чэрвеня 2019.
6. 1 2  Пра нас **(нявызн.)**(недаступная спасылка).  Польскі інстытут у Мінску. Архівавана з першакрыніцы 29 чэрвеня 2019. Праверана 11 чэрвеня 2019.
7. ↑  *Грушэцкі А.*. Першыя польска-беларускія чытанні прайшлі ў Мінску **(нявызн.)**.  Новы Час (3 верасня 2017). Праверана 11 сакавіка 2019.

| ⛭Польская адукацыя ў Беларусі |
| --- |
| Польскія народныя ўніверсітэты | 
* Польскі народны ўніверсітэт у Мінску
* Польскі народны ўніверсітэт у Брэсце
* Польскі народны ўніверсітэт у Баранавічах
* Польскі адкрыты ўніверсітэт імя Тадэвуша Касцюшкі ў Брэсце

 |
| Польская мова ў беларускіх ВНУ | 
* Беларускі дзяржаўны педагагічны ўніверсітэт імя Максіма Танка
* Брэсцкі дзяржаўны ўніверсітэт імя А. С. Пушкіна
* Віцебскі дзяржаўны ўніверсітэт імя П. М. Машэрава
* Польская вышэйшая гуманітарная школа
* Беларускі камерцыйны інстытут кіравання

 |

|  |  |  |  |
| --- | --- | --- | --- |
| ⚙️  | 

| Нарматыўны кантроль |
| --- |
| GND: 16015087-5 · ISNI: 0000 0001 1015 2655 · LCCN: no2008115192 · NKC: kn20120801005 · NUKAT: n2005050059 · SUDOC: 229343430 · VIAF: 146463347 |

 |